ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.23

din 10 aprilie 2017

**privind aprobarea retragerii unor unităţi administrativ teritoriale din Asociaţia de Dezvoltare Intercomunitară „AQUA INVEST MUREŞ”**

 Consiliul local al comunei Acățari,

 Văzând expunerea de motive nr.2435/6/2017, privind aprobarea retragerii unor unităţi administrativ teritoriale din Asociaţia de Dezvoltare Intercomunitară „AQUA INVEST MUREŞ”,

 Având în vedere prevederile art.8 şi art.10 din Legea nr. 51/2006, republicată, a serviciilor comunitare de utilităţi publice şi ale art. 10 din Legea nr. 241/2006 privind serviciul de alimentare cu apă şi de canalizare, precum si cele ale art. 11, art. 36 alin. (2) lit. „e” şi alin. (7) lit. „c” , din Legea nr. 215/2001,

 Ținând cont de prevederile art.12 alin.(2), art.16 alin. (2) lit. „j”, art.20 alin. (3) și art.21 alin. (1) din Statutul Asociaţiei de Dezvoltare Intercomunitară „AQUA INVEST MUREŞ”,

 În temeiul dispoziţiilor art.45, alin.(1) si ale art.115, alin.(1), lit. b) din Legea administraţiei publice locale nr.215/2001, republicată, cu modificările si completările ulterioare,

 H o t ă r â ș t e:

 **Art.1.** Se aprobă retragerea din Asociaţia de Dezvoltare Intercomunitară „AQUA INVEST MUREŞ” a orașului Sîngeorgiu de Pădure, precum și a comunei Ibănești din judeţul Mureș.

 **Art.2.**Se mandatează doamna Nagy Dalma Imola reprezentant al comunei Acățari în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze conform Art.1.

 **Art.3.** Se mandatează preşedintele Asociaţiei de Dezvoltare Intercomunitară „AQUA INVEST MUREŞ”, dl. Péter Ferenc, să semneze în numele și pe seama membrilor asociați, hotărârea AGA și Actul Adiţional la Actul Constitutiv şi Statutul Asociaţiei.

 **Art.4.** Prezenta hotărâre se comunică Asociaţiei de Dezvoltare Intercomunitară „AQUA INVEST MUREŞ”.

 Preşedinte de şedinţă

 Pécsi Domokos

 Avizat ptr.legalitate,

 Secretar,

 Józsa Ferenc